Els grups de notícies en català

I jornades sobre el català a les noves tecnologies

Barcelona, 6 de juny del 2003

soc.culture.catalan

Els grups de notícies (news)

Un dels primers serveis a la xarxa  USEnet

Distribució descentralitzada del contingut.

Primera eina de comunicació de masses a Internet (tots-a-tots).

Taulell d'anuncis on vas a veure què hi ha.

http://groups.google.com/groups?group=soc.culture.catalan&hl=ca

soc.culture.catalan

Crear un espai propi de comunicació.

“La comunitat només abasta l'espai en el que es duu a terme una transmissió eficaç de la informació.”

Norbert Wiener (1894-1964)
Cibernètica - capítol VIII

soc.culture.catalan

L'espai de trobada en català.

Forum obert a tothom i anònim.

Anonimat malaprofitat per brètols i incivilitzats.

Problema dels cross-post:

es.charla.politica i soc.culture.spain

Poca participació, força intromissió.

El futur

Cal més massa crítica d’usuaris.

Obrir nous espais de comunicació …

… i que es facin servir.

Fet amb OpenOffice 1.0 per a Windows

Gràcies

Els grups de notícies en català

Primeres jornades sobre el català a les noves tecnologies

Barcelona 6 de juny del 2003
Jordi Iparraguirre

Una dels serveis de comunicació primitius, pensat per a les comunicacions dels anys 60 (telefònica punt a punt entre servidors). Es crea així una xarxa de servidors de notícies que intercanvien missatges entre ells formant una xarxa lógica (USEnet - User’s Network) sobre la mateixa xarxa física (Arpanet o Internet).

Distribució de missatges entre servidors de notícies (totalment descentralitzat) i ordentats per temátiques segons una estructura (jerarquia) que facilita trobar els temes que ens interessen. A l’igual que pel programari lliure, la gestió dels grups de notícies la porten voluntaris d’arreu.

Hi ha 8 jerarquies principals i altres creades adhoc segons interessos dels lectors.

Gran difusió, creixement i abast. Primera eina de comunicació de masses a Internet abans de la generalització del correu electrònic i les llistes de correu.

Al contrari de les llistes de correu, els grups de notícies no demanen subscripció i funcionen com un Taulell d'anuncis on vas a veure el que hi ha.

Fàcils d'accedir: via navegadors o google, només cal seleccionar un servidor de notícies

Els missatges s’ordenen per temàtiques segons una estructura (jerarquia) en forma d’arbre.

Hi ha unes branques principals (alt, biz, comp, sci, …) d’on surten altres subranques que ajuden a classificar i localitzar els grups de notícies. Per exemple: soc.culture.catalan

A banda de les branques principals, hi ha tambe altres creades segons els interessos de grups de lectors.

Aqui veiem com es pot accedir als grups de notícies a través de la interfície de Google en català.

Com s’indica a la transparència anterior Google permet accedir als grups de notícies.

També s’hi pot accedir directament amb la URL adequada, per exemple:

http://groups.google.com/groups?group=soc.culture.catalan&hl=ca

La imatge és un exemple de com es poden llegir els grups de notícies amb la interfície proporcionada per Google.

També des dels navegadors podem accedir a una altra interfície per llegir els grups de notícies.

Aquest exemple mostra les opcions del menú de l’Explorador de Microsoft i l’aplicació que se’ns obrirà (Outlook Newsreader) i ens farà d’interfície. Aquí caldrà però donar el nom del servidor de notícies que voldrem fer servir.

news.wanadoo.es

news://news.cesca.es/soc.culture.catalan

Hi ha però servidors que no permeten l'accés a usuaris aliens.

La jerarqia soc.culture agrupa els grups de notícies de comunitats, cultures, o nacions.

Pels volts del 1994 ja hi havia algun grup de notícies pels catalanoparlants d’internet (ie. bit.listserv.catalan), però encara no erem presents a soc.culture, l’espai de referència. Amb l’objectiu de crear un espai propi de comunicació que facilités la consolidació d’una xarxa d’usuaris d’internet catalanòfons i ser presents allí on s’agrupen i troben les comunitats (Wiener) i nacions, un grup d’internautes ens vam engrescar a fer les passes necessàries per a crear el nostre espai.

Ens vam dedicir pel nom soc.culture.catalan i vam segir el procés i les votacions que van portar a la creació del grup de notícies pels volts de Nadal del 1995.

Es un espai de trobada obert o també participen catalanòfons o catalanòfils d’altres indrets així com persones interessades en la llengua i la cultura.

Com la gran majoria dels grups de notícies, no està moderat i tothom pot participar. Això comporta algunes participacions de brètols i provocadors que només busquen trencar la tranquil·litat del grup, sovint expressant les seves fòbies i debilitats amb l’insult, la discussió poc o gens argumentada i allò que a molts molesta, l’existència d’un grup de notícies en català no inclòs en l’espanyol.

Aquest fet es demostra sovint amb el “cross-post” o tramesa d’un mateix missatge a més d’un grup de notícies simultàniament. Hi ha castellanòfons que no obliden mai d’incloure soc.culture.catalan quan envien els seus missatges a grups de notícies espanyols, argentins o mexicans.

També l'anonimat, que apareix igualment en les llistes de correu però potser es veu agreujat en els grups de notícies degut al nul esforç que suposa anar a llegir les notícies contra apuntar-se i desapuntar-se a una llista de correu, facilita els missatges fora de lloc.

Hi ha però una solució molt fàcil per evitar els missatges que no ens interessin: podem activar els filtres de la mateixa manera com ho fem en els lectors de correu pe filtrar el correu indesitjat (junk-mail).

El desconeixement de l’existència de soc.culture.catalan , juntament amb les ingerències i mala educació de lectors que s'atorguen el dret de decidir on ens convé ser i què o qui som, han degradat l’ambient de l’espai. Tot i que alguns missatges i debats són enriquidors i interessants, no disposar d’una major massa crítica i més varietat d’usuaris frenen la millora del grup.

Cal doncs animar a la participació i assolir una massa crítica que aprofiti l’existència d’aquesta infraestructura o servei per teixir i cohesionar l’espai comunicatiu i la societat en xarxa del països catalans.

De cara al futur immediat, estem treballant en una nova jerarquia de noticies d’àmbit catalanoparlant per tal de poder oferir una més gran varietat d'espais de comunicació o poder parlar sense ingerències de temes més particulars (Mac, Linux, comarques i pobles, esports, moviment associatiu, etc.)

Hi ha però una possible competència amb/dels Blog i les webs Fòrum (softcatala.org, racocatala.com, cat-linux.com, ...); caldrà doncs aprendre a sumar i buscar maneres de col·laborar (pont de continguts entre els Blog i els grups de notícies ?) per a enfortir l’espai de comunicació en català a Internet.

Els grups de notícies en català

hp

2003-11-04T22:25:14